[Foto’s] Duisende ruk op teen Zuma‘n Optoggganger in Johannesburg. Foto via Twitter. Die #ZumaMustFall-beweging het verlede week momentum begin kry nadat Zuma vir Nhlanhla Nene, minister van finansies, die trekpas gegee het. David van Rooyen is in sy plek aangestel. Zuma het egter kort hierna Van Rooyen vervang met Pravin Gordhan, ŉ voormalige minister van finansies. Die optog in Kaapstad. Foto via Twitter. In Johannesburg het mense aan die Braamfontein-kant van die Nelson Mandela-brug begin byeenkom. Die organiseerders van die Johannesburg-optog, die organisasie Section27, het intussen gesê die optog sal bekendstaan as “Geen versoening met korrupsie”. Die Johannesburgse metropolisie sal intussen die verkeer monitor. In Kaapstad het optoggangers sedert 08:00 voor die parlement bymekaargekom. Die optog sal na verwagting teen 10:00 se kant na die Kompanjietuin beweeg waar eerw. Mpho Tutu, aartsbiskop Desmond Tutu se dogter, na verwagting optoggangers sal toespreek.